open-index/open-wikipedia-markdown huggingface dataset:
1892

**1892**  (**[[ரோம எண்ணுருக்கள்|MDCCCXCII]]**) ஒரு வெள்ளிக்கிழமையில் ஆரம்பமான ஒரு கிரிகோரியன் நெட்டாண்டாகும், (அல்லது ஜூலியன் நாட்காட்டியில் புதன்கிழமையில் ஆரம்பமான ஒரு நெட்டாண்டு ஆகும்).

## நிகழ்வுகள்
* ஏப்ரல் 19 - ஐக்கிய அமெரிக்காவில் முதன் முதலில் தானுந்து ஒன்றை சார்ல்ஸ் டூரியா என்பவர் மசாசுசெட்சில் ஸ்ப்றிங்ஃபீல்ட் என்ற இடத்தில் செலுத்தினார்.
* மே 7 - குக் தீவுகள் முதலாவது அஞ்சற்தலையை வெளியிட்டது.
* ஜூலை 8 - நியூபவுண்லாந்து, புனித ஜோன்ஸ் நகரில் பெரும் தீ பரவி அழிவை உண்டு பண்ணியது.
* ஜூலை 12 - மொண்ட் பிளாங்க்கில் ஏரி ஒன்று பெருக்கெடுத்ததில் 200 பேர் கொல்லப்பட்டனர்.
* ஆகஸ்ட் 9 - தொமஸ் எடிசன் இரு-வழித் தந்திக்கான காப்புரிமம் பெற்றார்.
* அக்டோபர் 1 - இலங்கையில் இந்திய இரண்டு அணா நாணயம் செல்லுபடியற்றதாக்கப்பட்டது. பதிலாக வெள்ளி நாணயம் அறிமுகமானது.

## தேதி அறியப்படாதவை
* ரூடோல்ஃப் டீசல், டீசல் எந்திரத்தைக் கண்டுபிடித்தார்.
* கொக்கக் கோலா நிறுவனம் தொடங்கப்பட்டது.

## பிறப்புகள்
* மார்ச் 27 - விபுலாநந்தர், ஈழத்துத் தமிழறிஞர் (இ. 1947)
* ஏப்ரல் 8 - ரிச்சர்ட் நியூட்ரா, கட்டிடக்கலைஞர் (இ. 1970)
* ஜூன் 26 - பெர்ல் பக், அமெரிக்க புதின எழுத்தாளர் (இ. 1973)

## இறப்புகள்

## 1892 நாட்காட்டி

பகுப்பு:1892
பேங்க் ஆஃப் அமெரிக்கா பிளாசா

**பேங்க் ஆஃப் அமெரிக்க பிளாசா** (Bank of America Plaza) அட்லான்டாவிலிருக்கும் வானளாவி ஆகும். இதன் முன்னாள் பெயர் "நேஷன்ஸ் பேங்க் கட்டிடம்" (NationsBank Building). 311.8 மீ (1,023 அடி) உயரமுடைய இக்கட்டிடம் உலகில் இருபத்தி நான்காம் மிக உயரமான கோபுரம் ஆகும். சிக்காகோவிலும், நியூயார்க் நகரத்திலும் இருக்கும் கோபுரங்கள் தவிர அமெரிக்காவில் மிகவும் உயரமான கோபுரம் ஆகும். 

thumb|left|கோபுரத்தின் வெளி
1991இல் கட்டுமானை தொடங்கப்பட்டு பதிநான்கு மாதங்களில் கட்டுமானம் முடிந்தது. அட்லான்டாவில் இரண்டு தொலைகாட்சி நிறுவனங்கள் இந்த கோபுரத்திலிருக்கும் அலைக்கம்பத்தைப் பயன்படுத்துகின்றன.

## மேற்கோள்கள்


பகுப்பு:ஐக்கிய அமெரிக்க வானளாவிகள்
உருசியாவின் கூட்டாட்சி அமைப்புகள்

**[[ரஷ்யா]]வின் கூட்டுக்குடியரசு** 83 ஆட்சிப்பிரிவுகளைக் கொண்டவை. இந்த 83 ஆட்சிப்பிரிவுகளில் ஒவ்வொரு ஆட்சிப்பிரிவிற்கும் சமமான உரிமைகள் உண்டு. ஒவ்வொரு ஆட்சிப்பிரிவில் இருந்தும் இரண்டு இரண்டு சார்பாளர்கள் வீதம் ரஷ்யக் கூட்டரசு மன்றத்தில் (ரஷ்ய நாடாளுமன்றத்தின் மேலவையில்) பங்கு கொள்வார்கள். ஆனால் இந்த ஆட்சிப்பிரிவின் தன்னாட்சித் தன்மைகளில் வேறுபாடுகள் உண்டு.

## ரஷ்ய கூட்டரசின் ஆட்சிப்பிரிவுகளின் வகைகள்

கூட்டரசின் ஒவ்வொரு ஆட்சிப்பிரிவும் கீழ்க்கண்ட பிரிவு வகைகளின் ஏதேனும் ஒரு வகைப் பிரிவில் அடங்கும்:

## கூட்டரசின் ஆட்சிப்பிரிவுகளின் பட்டியல்
center|400px|frame|

## மேற்கோள்கள்


பகுப்பு:உருசியா
மாவியம்

thumb|right|260px| மாவியம் அல்லது செல்லுலோசு
thumb|right|260px|முப்பரிமாணப்படம் (நான்கு குளுக்கோசு அலகுகள் தெரியும்) (கருப்பு=கரிமம்; சிவப்பு=ஆக்சிஜன்; வெள்ளை=ஐதரசன்.)
thumb|right|260px|மாவியத்தின் ஒரு போல்மம் (model)

**மாவியம்** அல்லது **செல்லுலோசு **(*cellulose*) என்பது ஒரு  என்னும் வேதி வாய்பாடு கொண்ட கரிமச் சேர்மம் ஆகும். ஒவ்வொரு குழுவான ஆறு கரிம அணுக்களுக்கும், 10 ஐதரச அணுக்களும் 5 ஆக்சிச அணுக்களும் இணைப்பு கொண்ட நெடுந்தொடர் கரிமச்சேர்மம். அது பல நூற்றில் இருந்து ஒன்பதாயிரத்திற்கும் மேற்பட்ட எளிய இனியமாகிய D-குளுக்கோசு அலகுகளை நீண்ட சங்கிலியாக இணைத்த பல்லினியம் அல்லது பாலிசாக்கரைடு என்னும் வகையைச் சேர்ந்த ஒரு சேர்மம்.  

மாவியம், பசும் தாவரங்களின் செல்களின் சுவற்றுக்கும், ஆல்கி (algae) என்னும் பாசிவகை போன்றவற்றிற்கும் முதன்மையான கட்டமைப்புப் பொருளாகப் பயன்படும். சில வகை கோலுரு நுண்ணுயிர் (பாக்டீரியாக்கள்) மாவியத்தைச் சுரந்து உயிரிப்படிவங்கள் (biofilms) உருவாகக் காரணமாக இருக்கும்.  மாவியமே உலகில் மிகவும் பரவலாகக் காணப்படும் கரிமச்சேர்மம் ஆகும். தாவரப்பொருட்களில் ஏறத்தாழ 33 விழுக்காடு மாவியத்தால் ஆனதே.   காட்டாக, பஞ்சிலே 90%க்கு மேலேயும் மரக்கட்டையிலே 50%க்கு மேலேயும் மாவியத்தால்  ஆனது. 

தொழிலகப் பயன்பாட்டுக்கு, மாவியம் பெரும்பாலும் மரக்கூழில் (pulp) இருந்தும் பஞ்சில் இருந்துமே எடுக்கப்படுகிறது. முதன்மையாக அட்டைகளும், காகிதங்களும் செய்ய மாவியம் உதவுகிறது. சிறிதளவு பிற பொருட்கள் செய்யவும் இது பயன்படும் (cellophane, rayon,etc). 

சில மிருகங்களும், கரையான் போன்ற பூச்சிகளும் மாவியத்தைச் செரிக்க வல்லன. அவற்றின் குடல்களில் வாழும் பிற நுண்ணுயிரிகள் இவற்றைச் செரிக்க உதவும். மனிதர்களுக்கு மாவியத்தை உண்டால் செரிக்காது. அதன் காரணமாகவே உணவுமுறை நார்ச்சத்து என்று இது வழங்கப் படும். நீர்விரும்பு தன்மையாலும் செரிக்காமல் இருப்பதாலும் மலச்சிக்கலை எதிர்க்க இது பெரிதும் உதவும்.

மாவியத்தில் இருந்து மாவிய எத்தனால் என்னும் எரிபொருளும் செய்யப்படும்.

## உசாத்துணைகள்

பகுப்பு:கூட்டுச்சக்கரைகள்
1431

__NOTOC__
**1431** (**[[ரோம எண்ணுருக்கள்|MCDXXXI]]**) பழைய ஜூலியன் நாட்காட்டியில் ஒரு திங்கட்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* ஜனவரி 3 - பிரெஞ்சு வீராங்கனை 19 வயது ஜோன் ஒஃப் ஆர்க் கைது செய்யப்பட்டு பியேர் கவுச்சோன் ஆயரிடம் ஒப்படைக்கப்பட்டாள்.
* ஜனவரி 9 - ஜோன் ஒஃப் ஆர்க் மீதான முன் விசாரணைகள் ஆங்கிலேயர்களைப் பெரும்பான்மையாகக் கொண்ட நீதிமன்றத்தில் ஆரம்பமானது.
* மார்ச் 3 - திருத்தந்தை யூஜீன் நான்கு ஐந்தாம் மார்ட்டினைத் தொடர்ந்து 207வது திருத்தந்தை ஆனார்.
* மார்ச் 26 - பிரெஞ்சு வீராங்கனை 19 வயது ஜோன் ஒஃப் ஆர்க் மீதான முன் விசாரணைகள் ஆரம்பமானது.
* மே 30 - ஜோன் ஒஃப் ஆர்க் ஆங்கிலேயர்களைப் பெரும்பான்மையாகக் கொண்ட நீதிமன்றத்தினால் உயிருடன் தீயிடப்பட்டுக் கொலை செய்யப்பட்டாள்.
* டிசம்பர் 16 - இங்கிலாந்தின் ஆறாம் ஹென்றி பிரான்ஸ் மன்னனாக பாரிசில் முடிசூடினான்.

## பிறப்புகள்
* ஜனவரி 1 - திருத்தந்தை அலெக்ஸ்சாண்டர் ஆறு (இ. 1503)

## இறப்புகள்
* மே 30 - ஜோன் ஒஃப் ஆர்க் (பி. 1412)
* ஜனவரி 25 - சார்லஸ் இரண்டு, லொரெயின் டியூக் (பி. 1364)
* பெப்ரவரி 20 - ஐந்தாம் மார்ட்டின் (பி. 1368)

## 1431 நாற்காட்டி

## மேற்கோள்கள்

*
1430கள்

**1430கள்** (*1430s*) என்றழைக்கப்படும் பத்தாண்டு காலம் கிபி 1430ஆம் ஆண்டு துவங்கி 1439-இல் முடிவடைந்தது.

## நிகழ்வுகள்
* 1431 - ஜோன் ஒஃப் ஆர்க் ஆங்கிலேயர்களைப் பெரும்பான்மையாகக் கொண்ட நீதிமன்றத்தினால் உயிருடன் தீயிடப்பட்டுக் கொலை செய்யப்பட்டாள்.
* 1431 - இங்கிலாந்தின் ஆறாம் ஹென்றி பிரான்ஸ் மன்னனாக பாரிசில் முடிசூடினான்.
* 1434 - போர்த்துக்கீச வணிகர் தமது முதலாவது தொகுதி ஆப்பிரிக்க அடிமைகளை லிசுபனுக்குக் கொண்டு வந்தனர்.
* 1436 - குட்டன்பேர்க் அச்சியந்திரத்தில் பணியாற்றத் தொடங்கினார்.
* 1437 - எடின்பரோ ஸ்கொட்லாந்தின் தலைநகரமாக்கப்பட்டது.

### சனவரி- திசம்பர்

* சனவரி 1- இலியாசு தனது தந்தைக்குப் பிறகு மோல்தவாவின் இளவரசரானார்.

## அரசியல்
[frame|center| 1430களில் [ஐரோப்பாவின் வரைபடம்]]
அற்றுவிட்ட இனம்

**இனஅழிவு** (*Extinction*) என்பது ஓர் உயிரினம் முழுவதுமாக உலகிலிருந்து அற்றுப்போவதாகும். உயிரியலிலும், சூழலியலிலும், குறிப்பிட்ட ஒரு இனத்தின் கடைசி உயிரியும் அழிந்த பின்பு அவ்வினம் இனஅழிவுக்குள்ளானதாகக் கொள்ளப்படும். இன அழிவுக்குள்ளாகும் இனமானது **அற்றுவிட்ட இனம்** என்று அழைக்கப்படும். ஒரு உயிரினம் அல்லது உயிரினக் கூட்டம், அதாவது இனம் (உயிரியல்) முற்றாக உலகில் இருந்து அழிந்து போனதும், அது **அற்றுவிட்ட இனம்** (EX - Extinct) எனக் குறிப்பிடப்படும். ஆனால் உண்மையில் அதற்கு முன்னரே, அவ்வினத்தின் ஒரு பகுதி உயிரிகள் வாழ்ந்தாலும், அவற்றால் தமது இனத்தை தொடர்ந்து தக்க வைத்துக் கொள்ள முடியாத நிலைமை தோன்றிவிடும். குறிப்பிட்ட ஒரு எண்ணிக்கையின் எல்லைக்கு கீழ் வந்த பின்னர், அவற்றால் இனப்பெருக்கம் செய்து தமது இனத்தின் சனத்தொகையை நிலைத்திருக்கச் செய்ய முடியாது போய்விடும். அப்போதே அந்த இனம் அழிவை அடைந்ததாகவே கருதப்பட முடியும்.

இவ்வாறு அழிவுக்குள்ளாகும் இனம் ஒன்று குறிப்பிட்ட காலத்தில் இவ்வுலகில் காணாமல்போய் இருப்பினும், தொல்லுயிர் எச்சங்கள் மூலம் பிறிதொரு காலத்தில் அவை வாழ்ந்திருந்ததற்கான அத்தாட்சியாக கண்டுபிடிக்கப்படுவதுண்டு. பொதுவாக ஒவ்வொரு இனமும் தோன்றியதிலிருந்து 10 மில்லியன் ஆண்டுகள்வரை வாழ்ந்த பின்னர் இன அழிவுக்குள்ளாவதாக நம்பப்ப்படுகின்றது. ஆனாலும் சில இனங்கள் 100 மில்லியன் ஆண்டுகள்வரை கூட மாற்றமின்றி உயிர் வாழ்வதாக நம்பப்படுகின்றது. இவை வாழும் தொல்லுயிர் எச்சங்கள் என அழைக்கப்படுகின்றன. பொதுவாக பல இனங்களின் இன அழிவு இயற்கையாக மனிதத் தலையீடு இன்றியே நடந்திருக்கின்றன. உலகம் தோன்றிய காலம்தொட்டு இருந்த இனங்களில் 99.99% ஆனவை தற்போது இல்லை என நம்பப்படுகின்றது.

முதலில் ஒரு இனத்தின் உயிர்களின் எண்ணிக்கை குறைந்து வரும்போது, அது பாதுகாக்கப்பட வேண்டிய இனமாக அடையாளப்படுத்தப்படுகின்றது. பின்னர் இன்னமும் எண்ணிக்கை குறையும்போது அது அருகிய இனம் என அடையாளப்படுத்தப்படுகின்றது. அதன் பின்னர் இன அழிவுக்குள்ளாகின்றது.

பன்னாட்டு இயற்கை பாதுகாப்பு சங்கம் என்னும் அமைப்பானது இவ்வகையான இன அழிவுகள் ஏற்படாமல் தடுப்பதன் மூலம் இயற்கை மூலவளங்களைப் பாதுகாப்பதில் நடவடிக்கை எடுத்து வருகின்றது. இந்த பன்னாட்டு இயற்கைப் பாதுகாப்புச் சங்கத்தினால் வழங்கப்படும் சிவப்புப் பட்டியலில், **அற்றுவிட்ட இனம்** என்பது காப்பு நிலையில் முற்றாக அழிந்த இனத்தைக் குறிக்கின்றது.   
  
## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அற்றுவிட்ட இனம்
பகுப்பு:உயிரியல் துறைச்சொற்கள்
பகுப்பு:பரிணாம உயிரியல்
பகுப்பு:அற்றுவிட்ட இனங்கள்
சிற்றினத்தோற்றம்

**சிற்றினத்தோற்றம்** என்பது ஓர் உயிரினம்,  தன்னுடைய சுற்றுச்சூழலில் வாழும் பொழுது, தன் தேவைக்கேற்ப ஏற்படும் படிமலர்ச்சி நடைமுறையினால் முற்றிலும் ஒரு புதிய உயிரினமாக உருவெடுத்துத் தோன்றுவதாகும். ஓர் உயிரினத்திலிருந்து, புதியதொரு சிற்றினம் இயற்கையாக நான்கு முறைகளில் தோற்றமடைகிறது.

## சிற்றினத்தோற்றத்தின் வகைகள்
thumb|500px|சிற்றினத்தோற்றத்தின் வகைகள்
* வேற்றுநில இனக்கிளைப்பு
* குற்றின இனக்கிளைப்பு
* இணைவுவேறுபாட்டு இனக்கிளைப்பு
* உள்ளினக்கிளைப்பு

## சிற்றினத் தோற்றமுறைகள்
* முழு இனமாற்றம்
* இனக்கிளைப்பு
* பின் படிவளர்ச்சி

பகுப்பு:பரிணாம உயிரியல்
பகுப்பு:படிவளர்ச்சி
பகுப்பு:சூழலியல்
கண்டப்பெயர்ச்சி

[thumb|[ஒருநிலக் கொள்கை|பாங்கையா பிரிந்து செல்வதைக் காட்டும் அசைப்படம்]]
பூமியிலுள்ள கண்டங்களில் ஒன்றுக்கொன்று தொடர்புடன் நகர்வது **கண்டப்பெயர்ச்சி** (*continental drift*) ஆகும். இக்கருதுகோள் முதன்முதலில் 1596ஆம் ஆண்டு அபிரகாம் ஒர்டிலீயசு என்பவரால் முன்மொழியப்பட்டு, பின் 1912ஆம் ஆண்டு ஆல்பிரடு வேகனர் என்பவரால் கோட்பாடாக விளக்கப்பட்டது. முன்னொரு காலத்தில் உலகிலுள்ள எல்லாக் கண்டங்களும் ஒன்றாகச் சேர்ந்து ஒரு மாபெரும் நிலப்பரப்பாக அமைந்திருந்தன என்ற கருத்தை வெளியிட்டார். அதற்கு பாங்கையா (pangaea) என்ற பெயரை சூட்டினார். அதற்கு முழு உலகம் என்று பொருள். பாங்கையாவைச் சுற்றி ஒரே ஒரு கடல்தான் இருந்தது. அதற்கு பாந்தாலசா (Panthalassa) என்று பெயர். அதற்கு முழுக்கடல் என்று பொருள். ஆகத் தொடக்கத்திக் ஒரே ஒரு மாபெரும் கண்டமும், ஒரே ஒரு மாபெரும் கடலும் மட்டுமே உலகத்திலிருந்தன. பாங்கையா விரிசல் கண்டு பல துண்டுகளாயிற்று. அந்தத் துண்டுகள் மெல்ல மெல்ல நகர்ந்து பிரிந்தன. பூமியின் நடுப்பகுதியிலுள்ள சூடான பாறைக் குழம்பில் மிதக்கிற கருங்கல் திட்டுகளை போல அவை பிரிந்து சென்றன என்று கூறினார். இது கண்டப்பெயர்ச்சிக் கொள்கை எனப்படுகிறது. 1950 களில் கடலடித் தரைகள் தீவிரமாக ஆராயப்பட்டு அட்லாண்டிக் கடலின் நடுவில் ஒரு பெரிய மலைத் தொடரும் கண்டுபிடிக்கப்பட்ட பிறகு அடலாண்டிக் கடலின் நடுவில் ஒரு மாபெரும் விரிசல் ஏற்பட்டு அது மெல்ல அகலமாகிக் கொண்டிருப்பது உணரப்பட்டது.

thumb|right|பல கண்டங்களில் காணப்படும் புதைப்படிமம்
பின்னர் 1960ஆம் வருடங்களில் தக்க நிலவியல் சான்றுகளுடன் "தட்டுப் புவிப்பொறைக் கட்டமைப்பு" என்ற கோட்பாட்டுடன், நகர்தலுக்கான காரணமும் கண்டறியப்பட்டது. 1968ஆம் ஆண்டில் அன்டார்டக்காவில் ஒரு புதை படிவ எலும்பு கண்டெடுக்கப்ட்டது. அது நீரிலும் நிலத்திலும் வாழ்கிற ஒரு விலங்கினுடையது. அது வெப்ப நாடுகளில் மட்டுமே வசிக்கக்கூடியது. அது எப்படித் தென் துருவக் குளிர்ப்பகுதிக்கு வந்தது என்ற கேள்வி எழுந்தது. முன்னொரு காலத்தில் அன்டார்டிக்கா சூடாக இருந்திருகலாமென்று வைத்துக் கொண்டால் கூட மற்ற கண்டங்களிலிருந்து கடலைத் தாண்டி அது அன்டார்டிக்காவுக்கு வந்திருக்க முடியாது என்று எண்ணப்பட்டது. 120 மில்லியன் ஆண்டுகளுக்கு முன் அன்டார்டிக்காக் கண்டம் பூமியின் வெப்பப் பகுதியில் இருந்த போது அந்த விலங்கு அதில் வசித்திருக்கலாம். மாண்டு பூமியில் புதைந்திருக்கலாம். அண்டார்டிக்கா பிரிந்து தெற்கு நோக்கி நகர்ந்து வந்த போது அதன் எலும்பும் கூடவே வந்து விட்டது.

## மேற்கோள்கள்

பகுப்பு:நிலவியல்
பகுப்பு:தட்டுப் புவிப்பொறைக் கட்டமைப்பு
மாவிய எத்தனால்

**மாவிய எத்தனால்** *(cellulosic ethanol/ceetol)* என்பது மரம், புல், உணவுக்காகா செடிகள் முதலானவற்றில் இருந்து தயாரிக்கப் படும் ஒரு உயிரி எரிபொருள் ஆகும். இது லிக்னோசெல்லுலோசு என்னும் மாவிய வகையில் இருந்து தயாரிக்கப்படுகிறது. லிக்னோசெல்லுலோசு என்பது பெரும்பாலும் மாவியம் (செல்லுலோசு), அரை மாவியம் (ஹெமி செல்லுலோசு), மற்றும் லிக்னின் இவற்றால் ஆனது. தாவரங்களின் நிறையில் (திணிவில்) அதிக அளவில் அமைந்திருக்கும் கட்டமைப்புப் பொருள் லிக்னோசெல்லுலோசு தான்.

சோளத் தட்டு, கோரைப் புல்(?) (switch grass), மரத்துண்டுகள் முதலானவை மாவிய எத்தனால் எரிபொருளைத் தயாரிக்கச் சிறந்தவை ஆகும். மாவிய எத்தனாலும் சோளப்பயிர், சர்க்கரை முதலானவற்றில் இருந்து தயாரிக்கப்படும் சாதாரண எத்தனாலும் வேதியியல் முறைப்படி அச்சாக ஒன்றே என்றாலும், லிக்னோசெல்லுலோசு என்னும் மாவிய எத்தனாலின் ஆரம்பப் பொருள் இயற்கையில் அளவற்றுக் கிடைப்பது சிறப்பானதும் வசதியானதும் ஆகும். ஆனால், மாவியத்தில் இருந்து சர்க்கரை மூலக்கூறைப் பிரித்து, அவற்றை நொதித்து எத்தனால் தயாரிக்கும் நுண்ணுயிரிகளுக்குக் கிடைக்கும் வண்ணம் செய்யச் சற்று அதிகச் செலுத்தங்கள் தேவையாய் இருக்கும்.

அதிக அளவிலான மாவியத்தைக் கொண்டிருப்பதால், எத்தனால் தயாரிக்கக் கோரைப் புல்லின் மீது இற்றைக் காலத்தில் அதிகக் கவனம் திரும்பியுள்ளது. மாவிய எத்தனாலின் முக்கிய பலன் என்னவென்றால், வழக்கமான கன்னெய் போன்ற எரிபொருட்களை விட பசுங்குடில் வளிம வெளியேற்றத்தைச் சுமார் 85% குறைக்கிறது. இதனை அமெரிக்க அரசாங்கத்தின் ஆற்றலியல் துறையின் ஆய்வில் ஆர்கான் தேசிய சோதனையகம் வெளிக்கொணர்ந்திருக்கிறது. ஆனால் இயற்கை எரிவளி போன்றவற்றை அதிகம் பயன்படுத்தித் தயாரிக்கும் சாதாரண எத்தனால் பசுங்குடில் வளிம வெளியேற்றத்தைக் குறைப்பதாகவே தெரியவில்லை.

நோபல் பரிசு பெற்ற பால் கருட்சன் என்பவர் சோளம், ஆமணக்கு, கரும்பு முதலானவற்றில் இருந்து பெறப்படும் எத்தனால் மொத்தத்தில் புவி வெப்ப ஏற்றத்தைக் குறைக்காமல் அதிகப் படுத்துவதற்குச் சிறிய விளைவை ஏற்படுத்துகிறது என்று கண்டறிந்துள்ளார்.

## உசாத்துணைகள்

பகுப்பு:கரிம வேதியியல்
பகுப்பு:எரிபொருட்கள்
பகுப்பு:நில மேலாண்மை
பகுப்பு:எத்தனால்
ஒட்டுண்ணிப் புழு

**ஒட்டுண்ணிப் புழு** என்பது மெய்க்கருவுயிரி (eukaroytic) ஒட்டுண்ணிகளின் ஒரு பிரிவாகும். இது பேன்கள் போன்ற வெளிப்புற ஒட்டுண்ணிகளைப் போலன்றித் தாங்கள் தொற்றிக்கொள்ளும் ஓம்புயிர்களுக்கு உள்ளே வாழ்கின்றன. புழுக்கள் போன்ற இவ்வுயிரினங்கள் உயிருள்ள ஓம்புயிர்களிலிருந்து தமக்கு வேண்டிய உணவையும், பாதுகாப்பையும் பெற்றுக்கொள்கின்றன. அதேவேளை ஓம்புயிர்கள் உணவிலிருந்து தமக்குவேண்டிய ஊட்டச்சத்துக்களைப் பெற்றுக்கொள்வதில் பாதிப்பு ஏற்படுத்துவதுடன் அவை பலவீனம் ஆவதற்கும், நோயுறுவதற்கும் காரணமாக அமைகின்றன. சமிபாட்டுத் தொகுதிகளுள் வாழும் ஒட்டுண்ணிகள் குடல்வாழ் ஒட்டுண்ணிகள் எனப்படுகின்றன. இவை மனிதர்கள் அல்லது பிற விலங்குகளின் உடல்களுள் வாழக் கூடியன. 

ஒட்டுண்ணிப் புழுக்கள் மற்றும் அவை ஓம்புயிர்களில் ஏற்படுத்தும் தாக்கங்கள் ஆகியவை பற்றிய ஆய்வு புழுஒட்டுண்ணியியல் (Helminthology) எனப்படுகின்றது. ஒட்டுண்ணிப் புழுக்கள் நாடாப் புழுக்கள், உருளைப் புழுக்கள், தட்டைப் புழுக்கள் என மூன்று பிரிவுகளாகப் பிரிக்கப்படுகின்றன.

## மேற்கோள்கள்

பகுப்பு:ஒட்டுண்ணிகள்
ஓம்புயிர்

உயிரியலில் **ஓம்புயிர்** (*host*) அல்லது **விருந்து வழங்கி** என்பது, ஒட்டுண்ணிகளாக வாழும் வைரசுக்கள், பாக்டீரியாக்கள், புரோட்டோசோவாக்கள், பூஞ்சைகள் போன்றவற்றுக்கு உணவும், வாழிடமும் அளிக்கும் உயிரினங்களாகவும், அத்துடன் ஒன்றிய வாழ்வு (Symbiosis) வாழும் உயிரினங்களில் இணை வாழ்வை நடத்தும் அடுத்த உயிரினத்துக்கு உணவையும், வாழிடத்தையும் வழங்கும் உயிரினங்களாகவும் இருப்பவையேயாகும். விலங்குகளின் உடற்கலங்களில் வைரசுக்கள் ஒட்டுண்ணியாக வாழும்போது விலங்குகள் ஓம்புயிராகவும், நைதரசன் உருவாக்கும் பக்டீரியாக்கள் அவரைவகைத் தாவர வேர்களில் ஒன்றியவாழ்வு வாழும்போது அவரைவகைத் தாவரங்கள் ஓம்புயிராகவும், ஒட்டுண்ணிப் புழுக்கள் விலங்குகளில் வாழும்போது, விலங்குகள் ஓம்புயிர்களாகவும் இருக்கின்றன.

## மேற்கோள்கள்

பகுப்பு:ஒட்டுண்ணிகள்
தென்னாபிரிக்கக் குடியரசு

**தென்னாப்பிரிக்கக் குடியரசு** (*South African Republic*, , **ZAR**), பெரும்பாலும்  **டிரான்சுவால்** என்றும் சிலநேரங்களில் **டிரான்சுவால் குடியரசு** (  Republic of Transvaal) என்றும் அறியப்படும் தன்னாட்சியான பன்னாட்டு ஏற்பு பெற்ற நாடு  தென்னாப்பிரிக்காவில் 1852 முதல் 1902 வரை இருந்தது. இந்த நாடு முதல் பூவர் போர் எனக் குறிப்பிடப்படும் போரில் பிரித்தானியரை வீழ்த்தியது.  மே 31, 1902இல் நடந்த  இரண்டாம் பூவர் போரின் இறுதிவரை தன்னாட்சியுடன் திகழ்ந்தது.  இரண்டாம் போரில் பிரித்தானியரிடம் தோற்று சரணடைந்தது. இப்போருக்குப் பின்னர் இக்குடியரசு இருந்த பகுதி டிரான்சுவால் குடியேற்றம் என அழைக்கப்பட்டது.  முதல் உலகப் போர் மூண்டபோது சிறிய எண்ணிக்கையிலான பூர்கள்  மாரிட்சு புரட்சியை முன்நடத்தி மைய சக்திகளுடன் கூட்டு சேர்ந்தனர்; விடுதலை பெறுவதற்கான இவர்களது  இம்முயற்சி தோல்வியடைந்தது.

## பெயரும் சொல்லியலும்

### செட்சு-ஆபிரிகான்ச்செ ரிபப்ளீக் (ZAR)
அரசியலமைப்பின்படி நாட்டின் பெயர் ** (தென்னாப்பிரிக்கக் குடியரசு அல்லது சுருக்கமாக *சார்* *ZAR*) ஆகும். வால் ஆற்றின் புறத்தேயுள்ளே பகுதியாதலால் (டிரான்சு) பெரும்பாலானோர் *சார் டிரான்சுவால்*, என்றும் அழைத்தனர்.  குறிப்பாக "டிரான்சுவால்" என்ற பெயர் பின்னர் தென்னாபிரிக்கக் குடியரசு என்ற பெயரை ஏற்க மறுத்த  பிரித்தானியராலும்  பலமுறை பயன்படுத்தப்பட்டது. ஆகத்து 3, 1881ஆம் ஆண்டு பிரிடோரியா வழக்காற்றின்படி 'டிரான்சுவால் ஆட்பகுதி' எனக் குறிப்பிடப்படும் டிரான்சுவாலின் எல்லைகளும் தென்னாப்பிரிக்கக் குடியரசின் எல்லைகளும் வெவ்வேறானவை என பிரித்தானியர் வலியுறுத்தினர். இருப்பினும், பிரித்தானியருக்கும் சார் நாட்டிற்கும் இடையேயான உடன்படிக்கை பெப்ரவரி 27, 1884 இலண்டன் வழக்காற்றில் பிரித்தானியா தனது நிலையை மாற்றிக்கொண்டு "தென்னாப்பிரிக்கக் குடியரசு" என்ற பெயரை பயன்படுத்தியது. 

### டிரான்சுவால்
தென்னாப்பிரிக்கக் குடியரசு என்ற பெயருக்கு மிகுந்த முக்கியத்துவம் இருந்தமையால் பிரித்தானியர் செப்டம்பர் 1, 1900இல் தென்னாப்பிரிக்கக் குடியரசின் பெயர் "டிரான்சுவால்" என மாற்றப்படவேண்டும் என்று சிறப்பு சாற்றறிக்கை  வெளியிட்டது. இந்த சாற்றறிக்கை இரண்டாம் பூவர் போரின் போது தென்னாப்பிரிக்கக் குடியரசு தன்னாட்சியுடன் விளங்கிய நேரத்திலேயே வெளியிடப்பட்டது.

மே 31, 1902இல் பிரித்தானிய அரசு, தென்னாப்பிரிக்கக் குடியரசு, ஆரஞ்சு விடுதலை இராச்சியத்திற்கும் இடையே *வெரீனிகிங் உடன்பாடு* கையொப்பமிடப்பட்டது; இதன்படி சார் பகுதி டிரான்சுவால் குடியேற்றம் என மாற்றப்பட்டது.   பிரித்தானிய அரசின் குடியேற்றங்களை மேலாண்மை செய்ய மே 20, 1903இல் குடியேற்றங்களுக்கிடையான அவை நிறுவப்பட்டது. ஆ.தே.கா டிரான்சுவால் பகுதியை பிரித்து மையப்பகுதியை "கடெங்" என்று மறுபெயரிட்டபோது 1994இல்  "டிரான்சுவால்" என்ற பெயர் இறுதியாக மாற்றப்பட்டது.
## மேற்சான்றுகள்

பகுப்பு:தென்னாபிரிக்காவின் வரலாறு
தென்னாபிரிக்க ஒன்றியம்

**தென்னாபிரிக்க ஒன்றியம்** (*Union of South Africa*) என்பது தற்போதைய தென்னாபிரிக்கக் குடியரசின் முன்னாளைய அமைப்பாகும். இவ்வொன்றியம் மே 31, 1910 இல் முன்னர் பிரித்தானியக் குடியேற்ற நாடுகளாயிருந்த கேப், நட்டால், டிரான்ஸ்வால், ஒரேஞ்சு தனி மாநிலம் ஆகியவற்றை இணைத்து இவ்வொன்றியத்தின் மாகாணங்களாக உருவாக்கப்பட்டது.

இது முதலில் ஒரு தன்னாட்சி உரிமையுள்ள நாடாக (*dominion*) அமைக்கப்பட்டு பின்னர் பொதுநலவாயத்தில் இணைக்கப்பட்டது. இவ்வொன்றியம் மே 31, 1961 இல் கலைக்கப்பட்டு தென்னாபிரிக்கக் குடியரசு என்ற பெயரில் குடியரசானது.

### சிறப்புகள்
கனடா, அவுஸ்திரேலியா போன்ற கூட்டமைப்புகள் போலல்லாமல் தென்னாபிரிக்க ஒன்றியம் ஒரு தனிநாடாக விளங்கியது. நான்கு குடியேற்ற நாடுகளினதும் நாடாளுமன்றங்கள் கலைக்கப்பட்டு அவை மாகாண அமைப்பாக மாற்றப்பட்டன. அசெம்பிளி, செனட் என இரு அவைகள் அமைக்கப்பட்டன. இவற்றின் உறுப்பினர்களை பொதுவாக நாட்டின் சிறுபான்மையினராக இருந்த வெள்ளையினத்தவர்களே தெரிவு செய்தனர்.

## வெளி இணைப்புகள்
* People of the time

## மேற்கோள்கள்

பகுப்பு:தென்னாப்பிரிக்கா
பகுப்பு:ஐக்கிய இராச்சியம்
ஆபிரிக்கான மொழி

**ஆபிரிக்கான மொழி** அல்லது **ஆபிரிக்கான்ஸ்** (*Afrikaans*) என்பது இந்தோ-ஐரோப்பிய மொழிக் குடும்பத்தைச் சேர்ந்தது. டச்சு மொழியில் இருந்து உருவானது. இது கீழ் பிராங்கோனிய ஜெர்மானிய மொழி வகையில் அடங்கும். தென்னாபிரிக்காவிலும் நமீபியாவிலும் இது பெரும்பான்மை மக்களினால் பேசப்படுகிறது. அதை விட பொட்சுவானா, அங்கோலா, சுவாசிலாந்து, சிம்பாப்வே, லெசத்தோ, சாம்பியா மற்றும் ஆர்ஜெண்டீனா ஆகிய நாடுகளில் சிறுபான்மையோர் இம்மொழியைப் பேசுகின்றனர். ஐக்கிய இராச்சியத்தில் கிட்டத்தட்ட 100,000 ஏற்றுமதி செய்யப்பட்ட தொழிலாளர்கள் இம்மொழியைப் பேசுகின்றனர்..

புவியியல் படி மூன்றில் ஒரு பங்கு மேற்கு தென்னாபிரிக்காவின் பெரும்பான்மையோர் மூன்றில் ஒரு பங்கினரின் ஆபிரிக்கான மொழியைப் பேசுகின்றனர். இதன் அண்டை நாடான நமீபியாவின் தெற்கில் இது முதல் மொழியாக உள்ளது.

ஆபிரிக்கான மொழி 17ம் நூற்றாண்டு டச்சு மொழியில் இருந்து "கேப் டச்சு" என்ற பெயரில் உருவானது. இம்மொழி "ஆபிரிக்க டச்சு" அல்லது "சமையலறை டச்சு" எனவும் அழைக்கப்பட்டது. 1925 ஆம் ஆண்டிலிருந்து இம்மொழி தென்னாபிரிக்காவில் அதிகாரபூர்வ மொழியாக ஆங்கிலம் மற்றும் டச்சு மொழிகளுடன் சமமான மொழியாக அறிவிக்கப்பட்டது. 1961 இல் இருந்து ஆங்கிலமும் ஆபிரிக்கான மொழிகள் மட்டுமே அதிகாரபூர்வமாக்கப்பட்டன. இந்தோ-ஐரோப்பிய மொழிகளில் ஆபிரிக்கான மொழி மட்டுமே ஆபிரிக்கக் கண்டத்தில் ஒரு வளர்ச்சியடைந்த மொழியாக மாறியது.

## ஆபிரிக்கான மொழியின் வகைகள்
கிழக்கு கடல்முனை ஆபிரிக்கானசு(Oosgrensafrikaans)

கடல்முனை ஆபிரிக்கானசு மற்றும் (Kaapse Afrikaans)

ஆரஞ்சு ஆறு ஆபிரிக்கானசு(Oranjerivierafrikaans)

## குறிப்புகள்

## வெளி இணைப்புகள்
* தென்னாபிரிக்க ஆபிரிக்கானர்களின் வரலாறு 
* Wordgumbo: Afrikaans
* An introduction to Afrikaans

பகுப்பு:ஆப்பிரிக்க மொழிகள்
பகுப்பு:தென்னாப்பிரிக்கா
பகுப்பு:கீழ் பிராங்கோனிய மொழிகள்
சுற்றுலா ஈர்ப்புகள்

[thumb|right|200px|[தஞ்சை பெரிய கோயில்]]
சுற்றுலாப் பயணிகளை ஈர்க்கும் இடங்கள் **சுற்றுலா ஈர்ப்புகள்** (*tourist attraction*) எனப்படுகிறது. இயற்கை அழகு மிக்க இடங்கள், சிறந்த கட்டிடங்கள், பண்பாட்டுச் சிறப்புமிக்க இடங்கள், காட்சியகங்கள், பண்பாட்டு நிகழ்வுகள், வியக்க வைக்கும், மகிழ்விக்கும் இடங்கள் என பல்வேறு சுற்றுலா ஈர்ப்புகள் உள்ளன.

## இவற்றையும் பார்க்க
* உலகப் பாரம்பரியக் களம்
* உலக சுற்றுலா நாள்

## மேற்கோள்கள்

## வெளி இணைப்புகள்

பகுப்பு:சுற்றுலா
தமிழ் பேசு தங்கக் காசு

**தமிழ் பேச தங்கக் காசு** மக்கள் தொலைக்காட்சியில் ஒளிபரப்பப்படும் ஒரு போட்டி நிகழ்ச்சியாகும்.  தனித்தமிழில் உரையாடுவதே இந்த நிகழ்ச்சி.  வெற்றியாளர்கள் தங்கக் காசினைப் பரிசாகப் பெறுவர்.

இந்த நிகழ்ச்சி மூன்று சுற்றுக்களைக் கொண்டது.

முதல் சுற்றில் சுமார் இரண்டு நிமிடம் ஜேம்ஸ் வசந்தனுடன் உரையாட வேண்டும்,
 
* ஒரே வார்த்தையை மூன்று தடவைக்கு மேல் பயன் படுத்தாமல்
* ஒரே சொல்லில் பதில் சொல்லாமல்
* தொடர்ந்து மூன்று வினாடிகளுக்கு மௌனம் காக்காமல்
* ஆங்கிலம் கலக்காமல்.

இரண்டாம் சுற்றில், ழகர, தகர, ரகர உச்சரிப்புகளால் நிறைந்த சொற்றொடர் ஒன்றைக் காட்டி அதை மனனம் செய்து முப்பது நொடிக்குள் எட்டு அல்லது பத்து முறை சொல்லச் சொல்கிறார்கள்.

இறுதிச் சுற்று, ஆங்கில, வடமொழிச் சொற்களுக்குத் தனித்தமிழ்ச் சொற்களைக் கண்டு கூறுவது.

இதே விதிமுறைகளுடன் பல ஆண்டுகளுக்கு முன்னர் இலங்கை வானொலியில் பல ஆண்டுகளாக போட்டி நிகழ்ச்சி ஒன்று இடம்பெற்று வந்தது குறிப்பிடத்தக்கது. மக்களிடையே பெரும் வரவேற்பைப்பெற்ற இந்நிகழ்ச்சியை கே. எஸ். ராஜா, பி. எச். அப்துல் ஹமீட் போன்றோர் தயாரித்து வழங்கியிருந்தார்கள்.

## வெளியிணைப்புகள்

* தமிழ் பேசு தங்கக் காசு

பகுப்பு:மக்கள் தொலைக்காட்சி
பகுப்பு:தமிழறிவுப் போட்டித் தொலைக்காட்சி நிகழ்ச்சிகள்
பகுப்பு:இந்தியத் தமிழ்த் தொலைக்காட்சி நிகழ்ச்சிகள்
தமிழ்க்கடை

தமிழர் பெரும்பாலும் பயன்படுத்தும் பொருட்களை விற்பனை செய்யும் கடை **தமிழ்க்கடை** எனப்படும்.  இந்த சொல்லாடல் தமிழர் குடிபுகுந்து வாழும் மேற்கு நாடுகளிலேயே பெரும்பாலும் வழங்குகிறது.  மரக்கறிகள், கடலுணவுகள், பலசரக்குகள், குடிபானங்கள், சமைத்த உணவுகள், சடங்குப் பொருட்கள், இதழ்கள், நூல்கள், திரைப்படங்கள் என பலதரப்பட்ட அன்றாட வாழ்வியலுக்கு அவசியமான பொருடகள் தமிழ்க்கடைகளில் விற்பனை செய்யப்படுகின்றன.  உடைகள், நகைகள், தளவாடங்கள், இலத்திரனிய கருவிகள், இதர சேவைகளையும் தமிழ்க்கடைகள் தருகின்றன.    

பணமாற்று செய்வது, தொலைபேசி அட்டை விற்பனை, நிகழ்ச்சி அனுமதிச்சீட்டு விற்பனை ஆகியவையும் தமிழ் கடைகளில் நடைபெறும்.  

## புகலிட தமிழர் சமூகங்களும் தமிழ்க்கடையும்
தமிழர் புதிதாக ஒரு இடத்துக்கு கணிசமான அளவு குடிபெயர்ந்த பின்பு அவர்களின் தேவைகளை முன்வைத்து தமிழ்க்கடைகள் தொடங்கப்படுகின்றன. தமக்கு பரிச்சயமான, விருப்பமான பொருட்களை பெற தமிழ்க்கடைகள் உதவுகின்றன.  சிறிய தமிழ்ச் சமூகங்கள் இருக்கும் இடங்களில் தமிழ்க்கடைகள் ஒரு சந்திப்பு இடமாகவும் இருக்கின்றன.  

பொருள் விற்பனைத் துறை பெரும் கம்பனிகளால் ஆதிக்கப்படிருக்கும் மேற்கு நாடுகளில் தமிழ்க்கடை சிறு வியாபாரிகள் அந்த சந்தையின் ஒரு சிறு பிரிவைப் பெற்றிருப்பதைக் காட்டுகிறது.  எனினும் மக்கள் தொகை உயரும் பொழுது பல தமிழ்க் கடைகள் போட்டி போட்டு தொடங்கப்படுகின்றன.  சில பெரும் கம்பெனிகளாகவும் வளர முடிகிறது.  இப்படி நிகழும் பொழுது விற்பனையாளர் வாடிக்கையாளர் தொடர்பு பிற எந்த வணிகத் தொடர்பாடல் போலவே நிகழுகிறது.  
 
## இவற்றையும் பாக்க
* தமிழர் பொருளாதாரம்
* இலங்கைப் பொருட்கள் புறக்கணிப்பு

பகுப்பு:தமிழர் வாழ்வியல்
பகுப்பு:தமிழர் பொருளாதாரம்
நாயாறு கடலடித் தாக்குதல், மார்ச் 2008

முல்லைத்தீவு, நாயாறு கடற்பரப்பில் 2008 ஆம் ஆண்டு மார்ச் மாதம் சனிக்கிழமை 22 ஆம் திகதியன்று அதிகாலை 2 மணியளவில் இலங்கைக் கடற்படையினருக்கும் தமிழீழ விடுதலைப் புலிகளின் கடற் கரும்புலியினருக்கும் இடையில் ஏற்பட்ட மோதலில் தமிழீழ விடுதலைப் புலிகளின் கடலடித் தாக்குதல்  கையாளப்பட்டது. அதிகாலை 2:10 மணியளவில் இலங்கைக் கடற்படையினரின் பி 438 என்ற தொடர் இலக்கத்தினைக் கொண்ட அதிவேக டோறா பீரங்கிப்படகு 3 கடற்கரும்புலிகளான லெப்டினன்ட் கேணல் அன்புமாறன், மேஜர் நிரஞ்சனி, மேஜர் கனிநிலா ஆகியோரின் கரும்புலித் தாக்குதலில் மூழ்கடிக்கப்பட்டது. இத்தாக்குதலில் இப்பீரங்கிப் படகில் சென்ற 14 இலங்கைக் கடற்படையினர் கொல்லப்பட்டனர். இதனைத் தொடர்ந்து நடந்த இச்சமர் அதிகாலை 2:45 மணிவரை நடைபெற்றது.
மூழ்கடிக்கப்பட்ட படகில் இருந்த  அதிகாரி மற்றும் 6 கடற்படையினர் தப்பியுள்ளனர் எனவும் 10 கடற்படையினர் காணாமல் போயுள்ளனர் எனவும் படகின் கீழ்ப்பகுதியில் பாரிய வெடிப்பு ஏற்பட்டு அப்பகுதி பிரிந்து மூழ்கியதாகவும் தப்பிய இலங்கைக் கடற்படையினர் தெரிவித்தது குறிப்பிடத்தக்கது. இதன் மூலம் விடுதலைப் புலிகளினால் உருவாக்கப்பட்ட கடலடித் தாக்குதல் வெடிகருவியினால்  அத்தாக்குதல் நடத்தப்பட்டிருக்கலாம் என இலங்கைக் கடற்படையினர் தெரிவித்திருப்பதும் குறிப்பிடத்தக்கது.

பகுப்பு:தமிழீழ விடுதலைப் புலிகளின் தாக்குதல்கள்
மன்னார் முன்னகர்வு முறியடிப்புச் சமர், மார்ச் 2008

**மன்னார் முன்னகர்வு முறியடிப்புச் சமர், மார்ச் 2008** என்பது இலங்கை இராணுவத்தினரால் 2008 ஆம் ஆண்டு மார்ச் 22 சனிக்கிழமை அதிகாலை 4:30 மணியளவில் இலங்கையின் வட மாகாணத்தில் மன்னாரில் மேற்கொண்ட பாரிய படை முன்னகர்வை தமிழீழ விடுதலைப் புலிகள் எதிர்கொண்டு அதனை முறியடித்த நிகழ்வைக் குறிக்கும்.

மன்னாரில் பாலைக்குழி, இத்திக்கண்டல் ஆகிய பகுதிகளில் இரு முனைகள் மீதான இப்படை முன்னகர்வில் பல்குழல் வெடிகணைகள், ஆட்லறித் தாக்குதல், மோட்டார்த் தாக்குதல் மிகச் செறிவான சூட்டாதரவு போன்றன உபயோகிக்கப்பட்டன. அதிகளவில் எறிகணைத் தாக்குதல் நடத்தியவாறு முன்னேறிய இலங்கைப் படையினரின் முன்னகர்வுகளை முறியடிக்கும் விதமாக எறிகணைத் தாக்குதலுடன் கூடிய முறியடிப்புத் தாக்குதலை விடுதலைப் புலிகள் மேற்கொண்டனர். அன்று மாலை 5:00 மணி வரை நீடித்த இம்முறியடிப்புச் சமரில் 55க்கும் அதிகமான இலங்கை இராணுவத்தினர் கொல்லப்பட்டு 120க்கும் அதிகமான படையினர் படுகாயமடைந்தனர். காயமடைந்த படையினர் ஊர்திகள் மற்றும் உலங்குவானூர்திகள் மூலம் மருத்துவமனைக்கு எடுத்துச் செல்லப்பட்டனர். இதனால் மன்னார் - வவுனியா சாலைப் போக்குவரத்து இலங்கை இராணுவத்தினரால் தடைப்பட்டதும் குறிப்பிடத்தக்கது.

பகுப்பு:இலங்கைச் செய்திகள்
பகுப்பு:தமிழீழ விடுதலைப் புலிகளின் முன்னகர்வு முறியடிப்புச் சமர்கள்
மன்னார் முன்னகர்வு முறியடிப்புச் சமர், அக்டோபர் 2007

இலங்கை இராணுவத்தினரின் வலிந்த தாக்குதல் நடவடிக்கை 2007 அக்டோபர் 3 ஆம் திகதி புதன்கிழமை காலை 6 மணியளவில் நிகழ்த்தப்பட்டது. மன்னார் மாவட்டம், விளாத்திக்குளம், முள்ளிக்குளம் பகுதிகளில் முன்னெடுக்கப்பட்ட இவ்வலிந்த தாக்குதல் புதன்கிழமை மாலை தமிழீழ விடுதலைப் புலிகளால் முறியடிக்கப்பட்டது. இரு முனைகளில் முன்னகர்வை ஏற்படுத்திய இலங்கை இராணுவத்தினரின் வலிந்த தாக்குதலை முறியடிப்புச் செய்த விடுதலைப் புலிகளால் 10ற்கும் மேற்பட்ட இலங்கை இராணுவத்தினரின் சடலங்கள் களத்தில் இருப்பது உறுதி செய்யப்பட்டும் மேலும் 25 படையினர் கொல்லப்பட்டு இருக்கலாம் எனவும் பெருமளவிலான படையினர் காயமடைந்துள்ளனர் எனவும் தகவல்கள் உள்ளது குறிப்பிடத்தக்கது. இலங்கை இராணுவத்தினரின் 57வது பிரிவைச் சேர்ந்த தரைப்படையினரால் முன்னெடுக்கப்பட்டிருந்த இப்படையெடுப்பின்பொழுது தமிழீழ விடுதலைப் புலிகளைத் திசை திருப்பும் வகையில் தம்பனை, முள்ளிக்குளம், கட்டுக்கரைக்குளம் ஆகிய பகுதிகளினூடக முன்னகர்வுகளை ஏற்படுத்தியிருந்தனர்.

பகுப்பு:இலங்கைச் செய்திகள்
பகுப்பு:தமிழீழ விடுதலைப் புலிகளின் முன்னகர்வு முறியடிப்புச் சமர்கள்
நாகர்கோவில் முன்னகர்வு முறியடிப்புச் சமர், செப்டம்பர் 2007

யாழ்ப்பாணம் வடமராட்சி கிழக்குப் பகுதியில் உள்ள நாகர்கோவில் முன்னரங்க நிலைகளில் செப்டம்பர் 30 ஆம் திகதி ஞாயிற்றுக்கிழமை 2007 ஆம் ஆண்டளவில் இலங்கை இராணுவத்தினர் படை முன்னகர்வை இரவு 11:30 மணியளவில் மேற்கொண்டனர். எறிகணை மற்றும் வெடிகணைச் சூட்டாதரவுடன் மேற்கொண்ட இம்முன்னர்வுத் தாக்குதல் தமிழீழ விடுதலைப் புலிகளின் மூன்று போராளிகளின் உயிரழப்புகளுடன் முறியடிக்கப்பட்டது. இம்முறியடிப்புச் சமரில் விடுதலைப் புலிகளால் கைப்பற்றப்பட்ட ஆயுதங்களாவன ஆர். பி. ஜி - ஒன்று, ஏ. கே. எல். எம். ஜி - இரண்டு, ரி56 ரைபிள் - இரண்டு, ரி56 2 ரக ரைபிள் - இரண்டு, ஆர். பி. ஜி. எறிகணைகள் - ஆறு, 40 மில்லி மீட்டர் மோட்டார் எறிகணைகள் - மூன்று, ஏ. கே. மேகசீன்கள் - நாட்பத்து இரண்டு, ஏ. கே. டிரம் மேகசீன்கள் - நான்கு, கைக்குண்டுகள் - பதினான்கு போன்றனவையாகும். இலங்கை இராணுவத்தரப்பினர் தம்முள் ஒருவர் கொல்லப்பட்டதாகவும் 7 இராணுவத்தினர் படுகாயமடைந்ததாகவும் தெரிவித்திருந்தது குறிப்பிடத்தக்கது.

பகுப்பு:இலங்கைச் செய்திகள்
பகுப்பு:தமிழீழ விடுதலைப் புலிகளின் முன்னகர்வு முறியடிப்புச் சமர்கள்
மன்னார் முன்னகர்வு முறியடிப்புச் சமர், பெப்ரவரி 2008

மன்னார்  மாவட்டம், அடம்பன் பகுதியினை ஆக்கிரமிக்க பாலைக்குழி வழியே செவ்வாய்க்கிழமை பெப்ரவரி 12 ஆம் திகதி 2008 ஆம் ஆண்டு காலை இலங்கை இராணுவத்தினரால் முன்னகர்வொன்று நடத்தப்பட்டது. செவ்வாய்க்கிழமை காலை முதல் மதியம் 12:30 வரை முன்னேற முயன்ற இலங்கை இராணுவத்தினரில் 20 படையினர் கொல்லப்பட்டனர். மீண்டும் பாலைக்குழி ஊடாக 1:30 மணியளவில் முன்னேற முயன்ற படையினரை மரங்களற்ற வெளியினூடாக உள்வாங்கிய தமிழீழ விடுதலைப் புலிகள் மாலை 4:30 முதல் 6:00 மணி வரை சுற்றிவளைத்துத் தாக்குதல் நடத்தினர். தமிழீழ விடுதலைப் புலிகளின் குறிசூட்டுத் தாக்குதல் அணியினர் சுட்டதில்  22 இலங்கை இராணுவத்தினர் உயிரழந்தனர் 53 ற்கும் அதிகமான இலங்கை இராணுவத்தினர் இம்முன்னகர்வுச் சமரில் காயமடைந்தனர் என தமிழீழ விடுதலைப் புலிகள் தரப்பில் கூறப்பட்டது குறிப்பிடத்தக்கது. இச்சமரை முறியடிக்கும் விதமாக தள்ளாடிப் படை முகாம் மீது ஆட்லறித் தாக்குதலை தமிழீழ விடுதலைப் புலிகள் நடத்தினர் என்பதும் குறிப்பிடத்தக்கது.

பகுப்பு:இலங்கைச் செய்திகள்
பகுப்பு:தமிழீழ விடுதலைப் புலிகளின் முன்னகர்வு முறியடிப்புச் சமர்கள்
தள்ளாடி படைத்தளம் மீதான எறிகணை வீச்சு, பெப்ரவரி 2008

**தள்ளாடி படைத்தளம் மீதான எறிகணை வீச்சு** என்பது மன்னார், தள்ளாடியில் உள்ள இலங்கைப் படையினரின் பீரங்கிப் படைத்தளம் மீது தமிழீழ விடுதலைப் புலிகள் 2008 பெப்ரவரி 12, செவ்வாய்க்கிழமை காலை 9:00 மணியளவில் நடத்திய 130 மிமீ பீரங்கி எறிகணை வீச்சுத்தாக்குதலைக் குறிக்கும்.

இத்தாக்குதலில் 15 இலங்கை இராணுவத்தினர் கொல்லப்பட்டும் 50ற்கும் அதிகமான படையினர் காயமடைந்தும் உள்ளதாக விடுதலைப் புலிகள் தெரிவித்தனர். இத்தாக்குதலினால் மன்னார் பாலத்தின் ஊடாகச் செல்லும் அனைத்து விதமான வாகனப் போக்குவரத்துக்களும் பிற்பகல் 2 மணிவரை துண்டிக்கப்பட்டது என மக்கள் போக்குவரத்துச் சபையைச் சேர்ந்தவர்கள் தெரிவித்தன்னர். தள்ளாடித் தளத்தின் காவல் நிலைகள் இத்தாக்குதலின் போது எரிந்துள்ளன. இத்தாக்குதலைக் குறித்து படைத்தரப்பினர் தகவல் தரும் போது விடுதலைப்புலிகள் தள்ளாடி தேவாலயம் மீது எறிகனை வீச்சை நடத்தியதாகவும் இதில் 6 இலங்கை இராணுவத்தினர் கொல்லப்பட்டும் 18 படையினர் காயமடைந்தனர் என்றும் குறிப்பிட்டுள்ளனர்.

## மேற்கோள்கள்


பகுப்பு:இலங்கைச் செய்திகள்
பகுப்பு:தமிழீழ விடுதலைப் புலிகளின் தாக்குதல்கள்
பகுப்பு:தமிழீழ விடுதலைப் புலிகளின் எறிகணை வீச்சுத் தாக்குதல்
யோர்க் பல்கலைக் கழக பல்கலாச்சார வாரம் 2008

கனடா யோர்க் பல்கலைக் கழகத்தில் ஆண்டுதோறும் கனடாவில் உள்ள பல்லின மக்கள் அவர்கள்தம் கலாச்சாரங்களைக் கௌரவிக்கும் வகையில் எடுக்கப்படும் விழாவே பல்கலாச்சார வாரம் ஆகும்.

## யோர்க் பல்கலைக் கழக தமிழ் மாணவர் அமைப்பு
2008 ஆம் ஆண்டில் நடைபெற்ற இந்நிகழ்வில் 60 இனங்களைச் சேர்ந்த மாணவர் அமைப்புகளில் அங்கம் வகிக்கும் 10 ஆயிரத்திற்கும் மேற்பட்ட மாணவர்கள் கலந்து கொண்டனர். யோர்க் பல்கலைக் கழக தமிழ் மாணவர் அமைப்பினரும் கலந்து கொண்ட இந்நிகழ்வில் யோர்க் லேன் வளாகத்தில் அனைத்து நாடுகளின் கொடிகளுடன் தமிழீழத் தேசியக் கொடியான புலிக் கொடியும் பறக்க விடப்பட்டது குறிப்பிடத்தக்கது.

## தமிழர்களின் கலாச்சாரம்
தமிழர்களின் கலாச்சாரத்தினை எடுத்துக் காட்டும் விதமாக தமிழ்த் திருமணம் மேள தாளங்களுடன் நடித்துக் காட்டப்பட்டது. தமிழ் மக்களின் பாரம்பரிய உடையலங்காரக் காட்சிகளும் இடம்பெற்று இரண்டாவது நாளில் தமிழர்களின் உணவுகள் பார்வைக்கு வைக்கப்பெற்று பின்னர் பரிமாறவும் பட்டது. இவ்வுணவுப் பதார்த்தங்களை ரொறன்ரோ நகரைச் சேர்ந்த தமிழ் உணவகமான பாபு கேற்றரிங் நிறுவனத்தினர் பரிமாறியுள்ளது குறிப்பிடத்தக்கது.

## சகல இனத்தவரும் பங்குபற்றிய கலாச்சாரக் கருத்தரங்கம்
இதனைத்தொடர்ந்து அடுத்த இரண்டு நாட்களும் சகல இனத்தவரும் பங்குபற்றிய கலாச்சாரக் கருத்தரங்கம் மற்றும் பட்டறை ஆகியன இடம்பெற்றன.

## பரத நாட்டியம்
பட்டறையின் போது பரத நாட்டியம் மேடையேற்றப்பட்டதும் பார்வையாளர்களுக்கு கற்றும் கொடுக்கப்பட்டதும் குறிப்பிடத்தக்கது.

## விருதுகளைப் பெற்றனர்
இவ்விழாவில் யோர்க் பலகலைக் கழக தமிழ் மாணவர் அமைப்பினரும் பின்வரும் விருதுகளைப் பெற்றனர்:

* அதி சிறந்த ஊர்வலத்திற்கான முதற் பரிசு - இவ்விருதை இலங்கை மாணவர் அமைப்புடன் பகிர்ந்து கொண்டனர்.

* அதி சிறந்த உணவு வகைகளுக்கான முதற்பரிசு.

* அதி சிறந்த உடையலங்காரத்திற்கான இரண்டாம் பரிசு.

* அதி சிறந்த அமைப்பிற்கான - முதலாம் பரிசு.

பகுப்பு:கனேடியத் தமிழர் வரலாறு
பகுப்பு:ரொறன்ரோ நகர் விழாக்கள்
பகுப்பு:கனேடியத் தமிழர் விழாக்கள்
நயினாதீவு வீரபத்திரப் பெருமான் ஆலயம்

**ஸ்ரீ பத்திரகாளி அம்பாள் சமேத ஸ்ரீ வீரபத்திரப் பெருமான் ஆலயம்** இலங்கையில் யாழ்ப்பாண மாவட்டத்தில் நயினாதீவில் அமைந்துள்ளது.

நயினா தீவில் அமைந்துள்ள அறுபத்து நான்கு சக்தி பீடங்களில் ஒன்றான புவனேஷ்வரி பீடம் அமைந்துள்ளது. இப்பீடமே அன்னை ஸ்ரீ நாகபூஷணி அம்மன் ஆலயம் ஆகும். இவ்வாலயம் அமைந்துள்ள பகுதியின் மேற்கே தம்பகைப்பதி என்னும் இடத்தில் ஸ்ரீ பத்திரகாளி அம்பாள் சமேத ஸ்ரீ வீரபத்திரப் பெருமான் ஆலயம் அமைந்துள்ளது.

## ஆலய வரலாறு

முந்நூறு ஆண்டுகள் பழமைவாய்ந்த ஆலயமாகக் கருதப்படும் இவ்வாலயம் ஆலமரம் ஒன்றின் கீழ் சிறு ஆலயமாகவிருந்து வீரவாகு கோவில் என அழைக்கப்பட்டு வந்து பின்னர் மூத்தபண்டாரம், இளைய பண்டாரம் ஆகிய இரு சகோதரர்களால் மடாலயமாக்கப்பட்டு பூஜை, வேள்விகள், ஆராதனைகள் நடைபெற்று வந்ததெனச் சான்றுகள் விளக்குகின்றன. ஆணவம் மேலிட்டு செருக்குடன் விளங்கிய தக்கனைத் தண்டிக்க எழுந்தருளியதே வீரபத்திர மூர்த்தம் எனப் புராணங்கள் விளக்குகின்றன.

## ஆலய தொன்நம்பிக்கைகள்
ஆணவ மலம் நீங்கி நல்லருள் பெற அருள் அளிப்பவராக ஸ்ரீ வீரபத்திரப் பெருமானை வணங்குவர் மக்கள். இவரை வழிபடும் அனைவரும் சகல நன்மைகளும் பெற்றுக்கொள்ள இயலும் என்பது தொன்நம்பிக்கை. முற்காலங்களில் கன்னிப்பெண்கள், கர்ப்பிணிகள், ஆசௌசிகள் போன்றோர் இவ்வாலயத்திற்கருகாமையிலும், நடுநிசியிலும், சந்தியிலும் செல்வதில்லை என்பதும் அவ்வாறு செல்பவர்கள் துன்பப்பட நேரிட்டதாக கர்ணபரம்பரைக் கதைகள் உள்ளன என்பதும் குறிப்பிடத்தக்கது. மேலும் ஊர் மக்கள் தம்மால் களவு கொடுக்கப்பட்ட பொருள்கள் கிடைக்கவேண்டும் என இக்கோவிலில் பறைசாற்றி இழை கட்டுவர். பின்னர் அப்பொருட்கள் கிடைக்கப்பெற்றதென்பதும் குறிப்பிடத்தக்கன.

## ஆலய விழாக்கள்
வருடந்தோறும் ஆனி மாதத்தில் கந்த புராணம் படித்துப் பயன்சொல்லி வேல் பூசைவிழா சிறப்பாக நடைபெறும். பிரமோற்சவம் பத்துத் தினங்கள் சிறப்பாக நடைபெறும். 9ம் நாளன்று தேர்த்திருவிழாவும் அதற்கடுத்த நாளான மாசி மகத்தன்று தீர்த்தோற்சவமும் சிறப்பாக நடைபெற்றுவருகின்றது

பகுப்பு:யாழ்ப்பாண மாவட்டத்தில் உள்ள கோயில்கள்
பகுப்பு:வீரபத்திர சுவாமி கோயில்கள்
பகுப்பு:இலங்கையில் உள்ள சிவன் கோயில்கள்
அனைத்துலகத் தமிழ் மொழிப் பொதுத்தேர்வு

**அனைத்துலகத் தமிழ் மொழிப் பொதுத்தேர்வு** என்பது தமிழர் கல்வி மேம்பாட்டுப் பேரவையினால் புலம்பெயர் வாழ் தமிழ்ச் சிறார்களுக்காக ஆண்டுதோறும் நடத்தப்படும் தேர்வு ஆகும். 2008 மே 3 ஆம் நாள் இத்தேர்வில் ஐரோப்பிய நாடுகளைச் சேர்ந்த 17,500 இற்கும் மேற்பட்ட மாணவர்கள் பங்கேற்றனர். 2007 ஆம் ஆண்டைவிட இவ்வாண்டில் அதிக எண்ணிக்கையிலான மாணவர் பங்கேற்றுள்ளமை குறிப்பிடத்தக்கது.

பகுப்பு:ஐரோப்பியத் தமிழர்
பகுப்பு:தமிழ்க் கல்வி
மனதுருக்கம் இலங்கை

**மனதுருக்கம் இலங்கை** 1994 ஆம் ஆண்டு முதல் இலங்கையில் இயங்கி வரும் ஒரு இலாப நோக்கமற்ற தொண்டு நிறுவனமாகும். இந்நிறுவனம் இலங்கையில் வறுமைக் கோட்டிற்குக் கீழ் உள்ளவர்களிற்கும், யுத்தத்தினால் பாதிக்கப்பட்ட மக்களுக்கும் உதவும் வகையில் நடத்தப்படும் தொண்டு நிறுவனமாகும்.

இந்நிறுவனத்தின் மூலம் வழங்கப்படும் சேவைகள் - 

* விதவைப் பெண்களிற்கு மாதாந்த உதவித்தொகை.

* அங்கவீனர்|அங்கவீனர்களுக்கான மாதாந்த உதவித்தொகை.

* ஏழை மாணவர்களுக்கான கல்விச் செலவு.

* தங்குமிட வசதியற்றோரிற்கு இருப்பிட வசதி செய்து கொடுத்தல்.

* குடிநீர் வசதி - குழாய்க்கிணறு போன்றவற்றை அமத்துக் கொடுத்தல்.

* அங்கவீனர்களுக்கான கல்விச்செலவினை ஏற்றல் (சர்வகலாசாலை வரை).

* தொழில் வாய்ப்பற்றோருக்குக் கைத்தொழில் வசதி செய்து கொடுத்தல்.

* நோயின் மூலம் பாதிக்கப்பட்டு மருத்துவமனையில் அனுமதிக்கப்பட்டு குடும்பத்தினைப் பராமரிக்கமுடியாமல் இருக்கும் குடும்பத்திற்கு உதவி வழங்குதல். 

* விவசாய உபகரணங்கள், மீன்பிடி உபகரணங்கள், தையல் இயந்திரம், துவிச்சக்கரவண்டி மேலும் உணவு, உடை போன்ற அத்தியாவசிய உதவிகள் போன்றனவற்றையும் வழங்குதல்.

* அங்கத்தவர் காணாமல் வறுமைப்பட்ட குடும்பத்திற்கு உதவி வழங்குதல்.

பகுப்பு:இலங்கைத் தொண்டு நிறுவனங்கள்
அறிவியல் காட்சியகம்

அறிவியலையும் தொழில்நுட்பத்தையும் முதன்மைப்படுத்தி அமைக்கப்படும் காட்சியகமே **அறிவியல் காட்சியகம்** ஆகும்.  பழைய அறிவியல் காட்சியகங்கள் அறிவியல் வளர்ச்சியில் முக்கிய இடம்பிடித்த அமசங்களைக் காட்சிப்படுத்துகின்றன.  புதிய வகை அறிவியல் காட்சியகங்கள் பயனருடன் ஊடாலடை ஏற்படுத்தி அறிவியல் புரிதலை மேம்படுத்த முனைகின்றன.  கனடாவில் இருக்கும் ஒன்ராறியோ அறிவியல் காட்சியகம் இந்த புதிய வகை அறிவியல் காட்சியககங்களுக்கு ஒர் எடுத்துக்காட்டு.

## மேற்கோள்கள்

பகுப்பு:சுற்றுலா
பகுப்பு:அறிவியலும் சமூகமும்
சிம்மக்குளம்

சிங்க வடிவத்தினைக் கொண்டு அமைந்த புனிதக் கிணறும், தீர்த்தம் ஆகியன தமிழகத்தின் பல பாகங்களிலும் உள்ள திருக்கோயில்களில்  அமைந்திருக்கின்றன. இவ்வகைக் கிணறுகளை சிம்மக்குளம் என்றழைப்பர். திருவிடைமருதூர், கங்கைகொண்ட சோழபுரம், மகாபலிபுரம், பேரூர், விரிஞ்சிபுரம் போன்ற இடங்களில் அமைந்துள்ள திருத்தலங்களில் இத்தகு சிம்மக்குளங்கள் காணப்படுகின்றன. இக்குளங்களில் விரிஞ்சிபுரம் வழித்துணைநாதர் ஆலயத் திருத்தலத்தினைத் தவிர ஏனைய திருத்தலங்களின் அமையப்பெற்றிருக்கும் சிம்மக்குளங்களின் புனித நீரானது இறைவனின் திருமஞ்சனத்திற்காக மட்டுமே பயன்படுத்தப்படுகின்றது.

பகுப்பு:இந்து சமயம்
முல்லைத்தீவு வான் தாக்குதல், ஏப்ரல் 2008

முல்லைத்தீவு மாவட்டம், விசுவமடு, புன்னை நீராவியடியில் அமைந்த குடியிருப்புக்கள் மீது இலங்கை இராணுவத்தினரின் வான் படையினர் நடத்திய தாக்குதல் முல்லைத்தீவு வான் தாக்குதல் ஆகும். வியாழக்கிழமை, ஏப்ரல் 17 அன்று காலை 6:30 மணியளவில் நான்கு வானூர்திகள் நடத்திய இத்தாக்குதலில் 15 வயதுடைய பிரமந்தனாறு மகாவித்தியாலத்தினைச் சேர்ந்த மாணவியான அன்சிலாஸ்தியன் டிலக்சனா என்பவர் கொல்லப்பட்டும் ஜெராட் என்பவர் படுகாயமடைந்து கிளிநொச்சி பொது மருத்துவமனையில் அனுமதிக்கப்பட்டுள்ளார். இத்தாக்குதலில் மக்கள் குடியிருப்புக்கள் பல சேதமடைந்தும் பயன்தரும் மரங்கள் பலவும் சேதமடைந்துள்ளன.

பகுப்பு:இலங்கைச் செய்திகள்
பகுப்பு:இலங்கை இராணுவத்தினரின் படுகொலைகள்
பகுப்பு:நான்காம் ஈழப்போரில் இலங்கை இராணுவத்தினரின் தாக்குதல்கள்
விலா கருணா

கனடாவாழ் இலங்கைச் சமூகத்தினருக்காக முதன்முதலாக கனடாவில் ஆரம்பிக்கப்பட்ட முதியோர் பராமரிப்பு நிலையம் விலா கருணா ஆகும்.

இந்நிலையத்தின் மூலம் முதியோர்களுக்கு வழங்கப்படும் சேவைகள்
* தற்காலிக / நிரந்தர வதிப்பிட வசதி.
* தனிப்பட்ட அறை / பகிர்ந்து இருக்கும் அறை போன்ற வசதிகள்.
* தினமும் மூன்று நேர சத்துணவுச் சேவை.
* சலவைச் சேவை.
* 24 மணிநேர தாதிகள் கவனிப்பு.
* வைத்திய வசதி.
* பொழுதுபோக்கு மற்றும் சிறந்த இருப்பிட வசதி.

இவ்வாறான பலதரப்பட்ட சேவைகளை அளிக்கும் இந்நிலையம் கனடாவில் தொடர்ந்தும் இயங்குகின்றது.

## வெளியிணைப்புகள்
* ஏற்புபெற்ற இணையத்தளம்

பகுப்பு:தமிழர் சேவைகள்
பகுப்பு:முதியோர் பராமரிப்பு நிலையங்கள்
பகுப்பு:தமிழ் முதியோர் நிலையங்கள்
பகுப்பு:கனடியத் தமிழர் அமைப்புகள்
தமிழ் ஐ. பி. தொலைக்காட்சிச் சேவை

**தமிழ் ஐ. பி. தொலைக்காட்சி சேவை** (Tamil IPTV) இந்தியாவில் இருந்து ஒளிபரப்பாகும் தொலைக்காட்சி அலைவரிசைகளினை இணையத்தின் மூலம் தொலைக்காட்சியில் நேரடியாகப் பார்க்க முடியுமானதான புதிய தொழில்நுட்பச் சேவையாகும். தேவைக்கேற்ற் நிகழ்படத் தொழில்நுட்பத்துடன் (Video On Demand) கூடிய இத்தமிழ் ஜ. பி. தொலைக்காட்சி சேவையின் மூலம் வழங்கப்படவிருக்கும் தொலைக்காட்சி அலைவரிசைகளாவன பின்வருமாறு:

* மின் தொலைக்காட்சி          www.mintv.in
* ஜெயா தொலைக்காட்சி
* ஜெயா மாக்ஸ்
* ஜெயா பிளஸ்
*ராஜ் தொலைக்காட்சி
* ராஜ் டிஜிட்டல் பிளஸ்
* ராஜ் மியூசிக்ஸ்
* விசா
* தமிழன் தொலைக்காட்சி
* மக்கள் தொலைக்காட்சி
* மெகா தொலைக்காட்சி
* விண் தொலைக்காட்சி

## வெளியிணைப்புகள்
* ஏற்புபெற்ற இணையத்தளம்

பகுப்பு:தேவைக்கேற்ற நிகழ்படத் தொழில்நுட்பச் சேவைகள்
பகுப்பு:தமிழ் இணையத் தொலைக்காட்சிச் சேவைகள்
பகுப்பு:தமிழ்த் தொலைக்காட்சிச் சேவைகள்
பக்த நந்தனார் (1935 திரைப்படம்)

**பக்த நந்தனார்** (*Bhakta Nandanar*) 1935 ஆம் ஆண்டு வெளிவந்த தமிழ்த் திரைப்படமாகும். ஹாலிவுடில் பயிற்சி பெற்ற மணிக்லால் டாண்டன் என்பவர் இத்திரைப்படத்தை இயக்கியிருந்தார்.

## திரைக்கதை
கோபாலகிருஷ்ண பாரதியார் இயற்றிய நந்தனார் சரித்திரம் காவியத்தை அடிப்படையாக வைத்து இத்திரைப்படம் தயாரிக்கப்பட்டது.

## நடிகர்கள்
*கே. பி. சுந்தராம்பாள் - நந்தனாராக
*மகாராஜபுரம் விசுவநாத ஐயர் - வேதியராக

## சில துணுக்குகள்

* பக்த நந்தனாரில் மொத்தம் 41 பாடல்கள் இடம்பெற்றிருந்தன. இவற்றில் சுந்தராம்பாள் மட்டும் 19 பாடல்களைப் பாடியிருந்தார்.
* அக்காலத்தில் கருநாடக இசையில் மிகவும் புகழ்பெற்றிருந்த மகாராஜபுரம் விஸ்வநாத ஐயர் நடித்த ஓரேயொரு திரைப்படம் இதுவாகும்.
* இத்திரைப்படத்தின் படச்சுருள்கள் ஒரு தீ விபத்தில் முழுமையாக எரிந்து போனதால் இதன் பிரதிகள் தற்போது கிடைப்பதற்கில்லை.

## இவற்றையும் பார்க்கவும்
*நந்தனார் - திருநாளைப் போவார் நாயனார்
*நந்தனார் சரித்திரம் - காவியம்
*நந்தனார் (1933 திரைப்படம்)
*நந்தனார் (1942 திரைப்படம்)

## மேற்கோள்கள்

பகுப்பு:1935 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஆகத்து 2008

**ஆகஸ்ட் 2008**, 2008 ஆம் ஆண்டின் எட்டாவது மாதமாகும். இம்மாதம் ஒரு வெள்ளிக்கிழமை ஆரம்பித்து 31 நாட்களின் பின்னர் ஒரு ஞாயிற்றுக்கிழமை முடிவடையும். தமிழ் நாட்காட்டியின் படி ஆவணி மாதம் ஆகஸ்ட் 17 ஞாயிற்றுக்கிழமை தொடங்கி செப்டம்பர் 16 செவ்வாய்க்கிழமையில் முடிவடைகிறது.

## சிறப்பு நாட்கள்
* ஆகஸ்ட் 1 - ஆடி அமாவாசை
* ஆகஸ்ட் 2 - ஆடிப்பெருக்கு
* ஆகஸ்ட் 4 - ஆடிப்பூசம்
* ஆகஸ்ட் 15 - இந்திய விடுதலை நாள்
* ஆகஸ்ட் 16 - ஆவணி அவிட்டம்
* ஆகஸ்ட் 16 - புதுச்சேரி விடுதலை நாள்
* ஆகஸ்ட் 16 - பராத் இரவு (இஸ்லாம்)
* ஆகஸ்ட் 23/24 - கிருஷ்ண ஜெயந்தி

## நிகழ்வுகள்

## இறப்புகள்
* ஆகஸ்ட் 1 - ஹ‌ர்‌கிஷ‌ன் ‌சி‌ங் சு‌ர்‌ஜீ‌த், இந்திய மாக்சிய கம்யூனிசத் தலைவர் (பி. 1916)
* ஆகஸ்ட் 3 - அலெக்சாண்டர் சோல்செனிட்சின், நோபல் பரிசு பெற்ற ரஷ்ய எழுத்தாளர் (பி. 1918) .
* ஆகஸ்ட் 4 - ச. அகத்தியலிங்கம், தமிழக மொழியியல் அறிஞர் (பி. 1929)
* ஆகஸ்ட் 9 - மஹ்மூட் தர்வீஷ், பாலஸ்தீன எழுத்தாளர் (பி. 1941)
* ஆகஸ்ட் 19 - லெவி முவனவாசா, சாம்பியாவின் சனாதிபதி (பி. 1948)
* ஆகஸ்ட் 30 - கே. கே. பிர்லா, இந்தியத் தொழிலதிபர் (பி.. 1918)

## மேற்கோள்கள்


## இவற்றையும் பார்க்கவும்
* 2008 ஒலிம்பிக் செய்தித் தொகுப்பு
* 2008 சூறாவளி குஸ்டாவ்

----

பகுப்பு:2008
ஓவியக் காட்சியகம்

ஓவியங்களைச் சிறப்பாக காட்சிசெய்யும் இடம் **ஓவியக் காட்சியகம்** ஆகும். வரை அல்லது தீட்டு சித்திரங்களே பெரும்பாலும் காட்சிப்படுத்தப்பட்டாலும், சிற்பங்கள், நிழற்படங்கள், வரைபடங்கள், கலைப் பொருட்கள் ஆகியனவும் காட்சிப்படுத்தப்படுவது உண்டு.  ஓவியரின் படைப்புக்களைப் பொது மக்களுக்கு எடுத்துச் செல்ல ஓவியக் காட்சியகங்கள் உதவுகின்றன.

## மேற்கோள்கள்

பகுப்பு:ஓவியம்
தாவரவியல் பூங்கா

பல்வகைத் தாவரங்களை வளர்க்கும் இடம் **தாவரவியல் பூங்கா** ஆகும். தாவரங்களை வளர்த்து, பாதுகாத்து, வகைப்படுத்தி அவற்றைப் பற்றி ஆராய்ச்சி செய்வதே தாவரவியல் பூங்காக்களின் முக்கிய நோக்கம். தாவரங்களை பொதுமக்களுக்கு காட்சிப்படுத்தி அவற்றைப் பற்றிய அறிவைப் பகிர்வதும் பெரும்பாலான தாவரவியல் பூங்காக்களின் நோக்காக அமைகிறது.

தமிழ்நாட்டின் தலைநகரான சென்னையில் செம்மொழிப்பூங்கா என்ற பெயரில் தாவரவியல் பூங்கா அமைந்துள்ளது.

## மேற்கோள்கள்

பகுப்பு:சுற்றுலா
முல்தான்

**முல்டான்** (உருது: ملتان)பாகிஸ்தானின் பஞ்சாப் மாகாணத்தில் உள்ள முல்தான் மாவட்டத்தின் நிர்வாகத் தலைமையிட நகரமாகும். 3.8 மில்லியன மக்கள் தொகை‌யுடன், முல்தான் நகரம் பாகிஸ்தானின் ஆறாவ‌து பெரிய‌ ந‌க‌ரமாக‌ க‌ருதப்‌ப‌டுகிறது.

பகுப்பு:நகரம் தொடர்பான குறுங்கட்டுரைகள்
பகுப்பு:பாகிஸ்தான் நகரங்கள்
பகுப்பு:பஞ்சாப் (பாகிஸ்தான்)
பகுப்பு:பஞ்சாப் (பாகிஸ்தான்) மாகாணத்தின் நகரங்கள்
நீர்வாழ் உயிரினங்கள் காட்சிச்சாலை

[thumb|300px|right|[அட்லான்டாவில் ஜோர்ஜியா நீர்வாழ் உயிரினங்கள் காட்சிச்சாலை]]

நீர்வாழ் உயிரினங்களை ஒரு வரையறுக்கப்பட்ட ஊடுருவிப் பார்க்கக்கூடிய கண்ணாடி இடங்களில் அடைத்துவைத்து காட்சிப்படுத்தும் இடங்கள் **நீர்வாழ் உயிரினங்கள் காட்சிச்சாலை** எனப்படுகிறது. இவை விலங்குக் காட்சிச்சாலை போன்றதே. ஆனால் இவை நீர்வாழ் உயிரினங்களில் மட்டும் சிறப்பு கவனம் எடுத்து காட்சிப்படுத்துகின்றன. மீன், இறால், நண்டு, கணவாய், மட்டி, நீர்த் தாவரங்கள், ஈரூடகப் பிராணிகள் எனப் பல்வேறு உயிரினங்கள் இங்கு காட்சிப்படுத்தப்படுகின்றன.

பகுப்பு:சுற்றுலா
பகுப்பு:நீர்வாழ் விலங்குகள்
மெட்டாலிகா

thumb|right
**மெட்டாலிகா** (ஆங்கிலம்: Metallica), ஒரு அமெரிக்க "திராஷ் மெட்டல்" ("Thrash metal") இசைக்கூட்ட‌மாகும். 1981 ஆண்டில் லாஸ் ஏஞ்சலஸ், கலிபோர்னியா ந‌க‌ர‌த்தில் James Hetfield, Dave Mustaine, Ron McGovney, Lars Ulrich ஆகிய‌ உறுப்பின‌ரோடு நிருவாக்க‌ப்ப‌ட்ட‌து.

## வெளி இணைப்புகள்
* http://www.metallica.com/

பகுப்பு:ராக் இசைக் குழுக்கள்
பகுப்பு:கிராமி விருது வென்றவர்கள்
ஆறாம் சர்வதேச தமிழ்க் குறுந்திரைப்பட விழா 2007

**ஆறாம் சர்வதேச தமிழ்க் குறுந்திரைப்பட விழா** ரொறன்ரோ, கனடாவில் 2007 ஆம் ஆண்டு அக்டோபர் 20 ஆம் திகதி அன்று சுயாதீன கலைத் திரைப்பட இயக்கத்தினரால் நடத்தப்பட்டது. இவ்விழாவில் 22 தமிழ்க் குறுந்திரைப்படங்கள் திரையிடப்பட்டன.  பன்னிரண்டு குறுந்திரைப்படங்கள் போட்டிக்காக தெரிவு செய்யப்பட்டு விமர்சகர் தேர்வில் பி. எஸ். சுதாகரனின் கதவுகள், பாஸ்கரின் நதி, நிரோஜன் சிவஹரியின் வினை போன்ற திரைப்படங்கள் தேர்வு செய்யப்பெற்று இவற்றுள் வினை திரைப்படம் கேடயம் வென்றது. நதி திரைப்படம் போட்டி நடுவர்களின் பரிசு பெற்றது.  வி. ரவியின் கண்ணால் காண்பதெல்லாம், எஸ். எம். தனபாலனின் மௌன சுமைகள் , அருண் சிவகுமாரனின் அஃகம், ஆகிய குறுந்திரைப்படங்களும் திரையிடப்பட்டன.

பகுப்பு:சர்வதேச தமிழ்க் குறுந்திரைப்பட விழாக்கள்
பகுப்பு:கனேடியத் தமிழர் விழாக்கள்
பகுப்பு:ரொறன்ரோ தமிழர் விழாக்கள்
பகுப்பு:ரொறன்ரோ நகர் விழாக்கள்
சி. இராசரத்தினம்

**சின்னத்தம்பி இராசரத்தினம்** (*Sinnathamby Rajaratnam*, பெப்ரவரி  25, 1915 - பெப்ரவரி 22, 2006) சிங்கபூரின் துணைத் தலைமை அமைச்சராக 1980-1985 காலப்பகுதியில் பணியாற்றியவர். இவர் 1959 முதல் 1988 வரையிலான நெடுங்காலம் சிங்கப்பூர் அரச அமைச்சரவையில் பணியாற்றியுள்ளார்.  நன்யாங் தொழில்நுட்பப் பல்கலைக்கழகம் தன்னுடைய ஒரு கல்வித்துறைக்கு எஸ். இராசரத்தினம் பன்னாட்டுத்துறைக் கல்வி என்று இவர் பெயரைச் சூட்டிப் பெருமைப் படுத்தியுள்ளது.

## மேற்கோள்கள்

## வெளி இணைப்புகள்
* Hindu rites funeral for former DPM Rajaratnam on Saturday
* இறப்பு அறிக்கையும், அரசுப் பெருமைகளுடன் நிகழ்ந்த இறந்தநாள் நிகழ்படமும்l
* குடியரசுத்தலைஅவர் இராமநாதன் இராசரத்தினத்திற்குப் புகழுரை 
* சிங்கப்பூரின் உண்மையான ஒரு மகனுக்கு நன்றி - அமைதியில் கண்ணீர் அஞ்சலி 
* சி. இராசரத்தினம் பெயரில் பேராசிரியர் பதவி 
* சி. இராசரத்தினம் - 20 ஆம் நூற்றாண்டில் நூறு தமிழர்கள்
* சிங்கப்பூரைப் பற்றி சி. இராசரத்தினம்.: கருத்துருவில் இருந்து உள்ளநிலை வரை 

பகுப்பு:சிங்கப்பூர் அரசியல்வாதிகள்
பகுப்பு:இலங்கைத் தமிழ் வம்சாவளி சிங்கப்பூர் மக்கள்
பகுப்பு:சிங்கப்பூர் அரசின் அமைச்சர்கள்
பகுப்பு:1915 பிறப்புகள்
பகுப்பு:2006 இறப்புகள்
ராஜ்குமார்

**ராஜ்குமார்** (கன்னடம்: ಡಾ.ರಾಜಕುಮಾರ್, ஏப்ரல் 24, 1929 — ஏப்ரல் 12,2006) பரவலாக அறியப்பட்ட‌ கன்னட திரைப்பட நடிகர் மற்றும் பின்னணிப் பாடகராவார். அவ‌ரின் ர‌சிக‌ர்க‌ள் அவரை "டாக்ட‌ர் ராஜ்", "ந‌ட‌ச‌ர்வ‌புமா", "அன்னாவரு" போன்ற செல்ல‌ப் பெய‌ர்க‌ளால் அழைப்பார்க‌ள்.

## திரை மற்றும் மொழி
கன்னடத் திரைப்படத் துறையின் மிகச்சிறந்த நடிகரான ராஜ்குமாரின் பல திரைப்படங்கள் பல்வேறு மொழிகளில் மொழி மாற்றம் செய்யப்பட்டுள்ளது. இவரது மிகவும் புகழ் பெற்ற திரைப்படங்கள் சில "பெதரா கண்ணப்பா", "மகிசாசுர வர்த்தினி", "பூகைலாசா", "கோவதள்ளி சி.ஐ.டி 999", "பப்பூருவாகனா" ஆகும். இவர் "கோகக் இயக்கம்" என்ற கன்னட மொழியை கர்நாடக மாநிலத்தின் முதல் மொழியாக ஆக்கும் இயக்கத்தை வழிநடத்தி வெற்றி கண்டார். அவர் நடித்துள்ள தமிழ்த் திரைப்படங்கள் வேடன் கண்ணப்பா, பக்த மார்க்கண்டேயா மற்றும் குல கௌரவம். அவரது முதல் தமிழ்த் திரைப்படம் வெடன் கண்ணப்பா தனது சொந்த அறிமுக படமான பெடரா கண்ணப்பாவின் மறு ஆக்கம் ஆகும். அவரது தமிழ்த் திரைப்படங்களான பக்த மார்க்கண்டேயா மற்றும் குல கௌரவம்  அவரது கன்னடத் திரைப்படங்களுடன் ஒரே நேரத்தில் படமாக்கப்பட்டது. அவரது தமிழ்த் திரைப்படம் வெடன் கண்ணப்பா வெற்றி பெற்றது. அவரது சில திரைப்படங்கள் தமிழில் டப்பிங் செய்யப்பட்டன

## விருதுகள்
# 10 பிலிம்பேர் விருதுகள் (இது ஒரு நபர் அதிக விருதுகள் பெற்ற வரிசையில் இரண்டாவதாகும்)
# 9 முறை சிறந்த நடிகருக்கான மாநில விருதுகள்
# 1993ல் "சீவன சைத்திரா" திரைப்படத்திற்காக சிறந்த பின்னணிப் பாடகருக்கான தேசிய விருது
# 1983ல் கன்னடத் திரைப்படத்துறைக்கு இவரது பங்களிப்பிற்காக இந்திய அரசின் பத்ம பூசன் விருது
# 1995ல் கன்னடத் திரைப்படத்துறைக்கு இவரது பங்களிப்பிற்காக தாதசாகிப் பால்கே விருது
# 1993ல் கர்நாடக அரசின் கன்னட ரத்னா விருது
# 1967ல் கர்நாடக அரசின் "நட சர்வபவ்மா" (நடிப்பு சக்கரவர்த்தி)
# 1985ல் கென்டுசுக்கி கலோனல் விருது (Kentucky Colonel award)
# 2002ல் என். டி. ஆர். தேசிய விருது

## கடத்தல்

ராஜ்குமார் தமிழ்நாட்டின் ஈரோடு மாவட்டம், தாளவாடி வட்டத்தில் உள்ள தொட்ட காசனூர் என்னும் ஊரில் பிறந்தார். அவ‌ர் ந‌டிப்பை அர‌ங்கத்தில் தொட‌ங்கினார். 1945 ஆம் ஆண்டில் "பெதார‌ க‌ன்னப்பபா" என்ற‌ திரைப்படத்தில் முத‌ல் முறையாக ந‌டித்தார், மொத்த‌மாக‌ 200 பட‌ங்க‌ளில் ந‌டித்திருக்கிறார். 2000 ஆம் ஆண்டில் ராஜ்குமார்  "சந்தனக் கடத்தல்" வீரப்ப‌னால் க‌ட‌த்த‌ப்ப‌ட்டார். 108 நாட்களுக்குப் பின்ன‌ர் விடுவிக்கப்ப‌ட்டார்.

## இறப்பு
2006 ஆம் ஆண்டில் ஏப்ரல் 12ஆம் நாள் இத‌ய‌ நோயால் பெங்க்ளூரில் இறந்தார். இவர் இறந்த பின் பெங்களூரில் ஏற்பட்ட வன்முறையில் நூற்றுக்கும் மேற்பட்ட வாகனங்கள் சேதப்படுத்தப்பட்டன, மேலும் 8 நபர்கள், காவல் துறை நடத்திய துப்பாக்கி சூட்டில் பலியானார்கள். இச்சம்பவத்திற்கு பல்வேறு அரசியல் காரணங்கள் கூறப்படுகிறது.

## மேற்கோள்கள்

பகுப்பு:1929 பிறப்புகள்
பகுப்பு:கன்னடத் திரைப்பட நடிகர்கள்
பகுப்பு:2006 இறப்புகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:கர்நாடக ரத்னா விருது பெற்றோர்
பகுப்பு:தமிழ்நாட்டுத் திரைப்பட நடிகர்கள்
மாயாவதி

**மாயாவதி** என்ற தலைப்பில் தமிழ் விக்கிபீடியாவில் இரண்டு கட்டுரைகள் உள்ளன. 

*மாயாவதி குமாரி, இந்திய அரசியல்வாதியும் முன்னாள் உத்தரப் பிரதேச மாநிலத்தின் முதலமைச்சர்
*மாயாவதி (திரைப்படம்), 1949இல் வெளிவந்த தமிழ்த் திரைப்படம்